OzLabs/hebrew-wiki-articles huggingface dataset:
Cospas-Sarsat

Cospas-Sarsat היא יוזמה בין-לאומית בתחום חיפוש והצלה בעזרת לוויינים שמהווה חלק של מערכת מצוקה ובטיחות ימית גלובלית. היומזה החלה לאחר חתימת על ההסכם על ידי ארצות הברית, ברית המועצות, צרפת וקנדה בשנת 1979. פרוש השם הוא הלחם של ביטוי ברוסית "Космическая Система Поиска Аварийных Судов" (Latin script: "Cosmicheskaya Sistema Poiska Avariynyh Sudov") ו-"Search And Rescue Satellite-Aided Tracking" באנגלית. הלוויין הראשון של המערכת שוגר ביוני 1982 וכבר בספטמבר אותה שנה נרשמה הצלה ראשונה בעזרת המערכת. כיום על ההסכם חתומים 200 מדינות. עד דצמבר 2022 המערכת הצילה כ-60 אלף אנשים בכ-20 אלף אירועי מצוקה. בשנת 2022 המערכת הייתה מצילה כ-10 אנשים כל יום בממוצע.

המערכת מסוגלת לאתר מיקום שידור של אותות מצוקה שמשודרות על ידי ספינות, כליי טיס או אנשים ולהעביר את המידע לארגוני חיפוש והצלה רלוונטיים. נכון לשנת 2023 האותות משודרות בתדר 406-MHz. משואת רדיו מתקדמת שמשדרת אות מצוקה מעבירה גם מידע על מיקומה בהתבסס על ציוד ניווט לווייני.

בנוסף ללוויינים המערכת כוללת 29 תחנות משימה שמעבירים את המידע למרכזי הצלה לאומיים או אזוריים.

נכון לשנת 2023 לווייני המערכת כוללים:

- 5 לוויינים במסלול לווייני נמוך LEOSAR
- 12 לוויינים במסלול גאוסטציונרי GEOSAR
- 48 לוויינים במסלול לווייני בינוני MEOSAR

ציוד המערכת מהווה ציוד נוסף ללוויין ששוגר למטרות אחרות - לווייני תקשורת, לווייני מיזוג אוויר, לווייני מערכת ניווט לוויינית וכו'.

מבחינת התפתחות המערכת היא התחילה עם לווייני LEOSAR, מעבר הדרגתי לשימוש בלווייני GEOSAR וב-13 בדצמבר 2016 החל שימוש בלווייני MEOSAR. ציוד שהותקן בלווייני "גלילאו" יכול להעביר בחזרה למשואת רדיו ששיגרה אות מצוקה מסר על כך שאות מצוקה נקלט במערכת. ציוד שתומך במערכת הותקן גם בלווייני סדרת "אלקטרו L".

==קישורים חיצוניים==

* [https://cospas-sarsat.int/en/system/space-segment-status-pro/current-space-segment-status-and-sar-payloads-pro רשימת לוויינים פעילים, אוגוסט 2023]

קטגוריה:הצלה
קטגוריה:לוויינים
אלקו חזן

אלקו זיגמונד חזן (בבולגרית: Елко Зигмунд Хазан; נולד ב-1948) הוא איש ציבור ואדריכל בולגרי-יהודי.

== ביוגרפיה ==
נולד בשנת 1948 בימבול למשפחה יהודית. השלים את לימודיו בתיכון האנגלי בסופיה, ולאחר מכן למד אדריכלות במכון הגבוה להנדסה ובנייה. במהלך העשורים הבאים, עבד כאדריכל.

לאחר שסיים את דרכו המקצועית, החל חזן לעסוק בפעילות חברתית. בשנת 2015, הצטרף למועדון בויאן, ארגון לאומי שנוסד על ידי בוז'ידאר דימיטרוב לתמיכה במדינה ובלאומה הבולגרי. בשנת 2017, הקים את המכון הבלתי ממשלתי הבולגרי-יהודי למחקר, אשר מטרתו לחקור ולפרסם את ההיסטוריה של היהודים בבולגריה, בפרט ביחס להצלתם בתקופת השואה.

== ספר ==
בשנת 2012, הוציא לאור את הספר "אנציקלופדיה מקוצרת מאוירת של הקהילות היהודיות בבולגריה ובתי הכנסת שלהן".

== פרסים ==
באפריל 2023, זכה באות "מסדר סטארה פלאנינה" מידי הנשיא רומן ראדב על פעילותו.

== קישורים חיצוניים ==
* 
* [https://trud.bg/валери-симеонов-се-срещна-със-самуил-а// Валери Симеонов се срещна със Самуил Ардити и Елко Хазан], 8 ביוני 2017 

== הערות שוליים ==

קטגוריה:אדריכלים בולגרים
קטגוריה:יהודים בולגרים
קטגוריה:ילידי 1948
ליאו נויגבאוור

ליאו נויגבאוור (בגרמנית: Leo Neugebauer; נולד ב-28 במאי 2000) הוא אתלט גרמני, סגן אלוף אולימפי (פריז 2024) בקרב עשר.

==ביוגרפיה==
נויגבאוור נולד בגרליץ שבגרמניה, בנו של שחקן כדורגל מקמרון. ב-2017 זכה במדליית ארד בקרב עשר באליפות העולם לנוער שנערכה בקניה. ב-2019 זכה באליפות גרמניה עד גיל 20 בקרב עשר וסיים רביעי באליפות אירופה עד גיל 20. באותה שנה החל ללמוד כלכלה באוניברסיטת טקסס באוסטין ולהתאמן בנבחרת האתלטיקה של האוניברסיטה.

באליפות העולם באתלטיקה 2022 סיים במקום העשירי בתוצאה של 8,182 נקודות. ביוני 2023 זכה באליפות המכללות בקרב עשר, בשיא מכללות ושיא גרמניה של 8,836 נקודות.

===2024===
====סגן אלוף אולימפי====
באולימפיאדת פריז שנערכה בתחילת אוגוסט זכה במדליית כסף בקרב עשר בתוצאה של 8748 נקודות, אחרי מרקוס רות' מנורווגיה (8796 נקודות) ולינדון ויקטור מגרנדה (8711 נקודות).

==שיאים אישיים==
===אצטדיון===
*קרב עשר: 8,961 נקודות (2024), שיא גרמניה
*ריצת 100 מטר: 10.61 שניות (2023)
*קפיצה לרוחק: 8.00 מטר (2023)
*הדיפת כדור ברזל: 17.46 מטר (2024)
*קפיצה לגובה: 2.09 מטר (2024)
*ריצת 400 מטר: 47.08 שניות (2023)
*ריצת 110 מטר משוכות: 14.33 שניות (2023)
*זריקת דיסקוס: 58.70 מטר (2024), שיא קרב עשר למקצוע זה
*קפיצה במוט: 5.21 מטר (2023)
*הטלת כידון: 58.99 מטר (2024)
*ריצת 1500 מטר: 4:42.68 דקות (2022)

==קישורים חיצוניים==

* [https://texassports.com/sports/track-and-field/roster/leo-neugebauer/12763 פרופיל] באוניברסיטת טקסס באוסטין

קטגוריה:אתלטים גרמנים
קטגוריה:מתחרים בקרב עשר באולימפיאדת פריז (2024)
קטגוריה:זוכי מדליית כסף אולימפית מגרמניה
קטגוריה:זוכי מדליית כסף אולימפית: אתלטיקה
קטגוריה:גרמנים שנולדו ב-2000
קרקס ניקולין המוסקבאי בשדרות צבטנוי

קרקס ניקולין המוסקבאי בשדרות צבטנוי (ברוסית: Московский цирк Никулина на Цветном бульваре) הוא אחד הקרקסים הסטציונריים העתיקים ביותר ברוסיה, בשדרות צבטנוי במוסקבה. תכולת האולם היא 2000 מקומות ישיבה, גובה הכיפה 25 מטר, וקוטר הזירה 13 מטר.

בשנים 1880 עד 1913 נקרא הקרקס על שמו של המייסד אלברט סלמונסקי. לאחר מהפכת אוקטובר וההלאמה שונה שמו לקרקס הממלכתי הראשון. תקופה מסוימת על בימת הקרקס נאבק איוואן פודובני. החל משנת 1936 בצוות הקרקב היה לייצן "קרנדאש".

מאז 1996 הוא נקרא על שם האמן יורי ניקולין<ref></ref>, שעמד בראשו בשנים 1983–1997.

ב-19 בנובמבר 1939 קיבל הקרקס את עיטור לנין על תרומה יוצאת דופן בפיתוח אמנות הקרקס הסובייטית וחינוך אמני קרקס סובייטים.

==קישורים חיצוניים==

* 

== הערות שוליים ==

קטגוריה:קרקס
קטגוריה:מוסקבה: תרבות
דניאל גזדאג

דניאל גזדאג (נולד ב-2 במרץ 1996) הוא כדורגלן הונגרי שמשחק כקשר בפילדלפיה יוניון מה-MLS ובנבחרת הונגריה.

== קריירה ==
במאי 2021, גזדאג חתם במועדון האמריקני פילדלפיה יוניון מליגת ה-MLS.<ref></ref> ב-23 במאי 2021, הוא ערך את הופעת הבכורה שלו במועדון, כמחליף בניצחון 1 - 0 מול די. סי. יונייטד. הוא כבש 4 שערים בעונת 2021. ב-23 ביולי 2022, גאזדג הבקיע את שערו העשירי עבור פילדלפיה יוניון, מה שביסס את מעמדו כמלך השערים של המועדון. ב-27 באוגוסט 2022, הוא הבקיע שלושער ראשון בקריירה מול קולורדו ראפידס.

== נבחרת לאומית ==
גזדאג ערך את הופעת הבכורה שלו בנבחרת הונגריה ב-5 בספטמבר 2019, במשחק ידידות מול נבחרת מונטנגרו. הוא כבש את שערו הראשון, נגד נבחרת אנדורה, ב-31 במרץ 2021. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024. <ref></ref>

== קישורים חיצוניים ==

== הערות שוליים ==

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:כדורגלני בודפשט הונבד
קטגוריה:כדורגלני פילדלפיה יוניון
קטגוריה:כדורגלני נבחרת הונגריה
קטגוריה:כדורגלני יורו 2020
קטגוריה:כדורגלני יורו 2024
קטגוריה:הונגרים שנולדו ב-1996
גולהא (תוכנית רדיו)

ממוזער
גולהא (בפרסית: گلها; בתרגום לעברית: "פרחים") הייתה תוכנית רדיו בין השנים 1956 עד 1979 בתחנת "רדיו טהראן", שהייתה בבעלות ממשלת איראן.<ref name=":0"></ref><ref name=":1"></ref> התוכנית כללה 1,578 תוכניות רדיו המורכבות מכ-847 שעות של מוזיקה ושירה.<ref name=":0" />

== היסטוריה ==
תוכניות הרדיו של גולהא מורכבות מפרשנות ספרותית עם דיקלום שירה, מושרת בליווי מוזיקלי ומשולבת בקטעי סולו מוזיקליים. במשך 23 השנים שבהן שודרו תוכניות אלו, הוזמנו להשתתף מבקרי הספרות הבולטים של איראן, מדקלמי שירה, זמרים, מלחינים ומוזיקאים. תוכניות גולהא מורכבות ממספר סדרות נפרדות של תוכניות בעלות דגש מעט שונה בתוכן. התוכניות נקראות: גולהא-י ג'אווידאן, ברג-י סבז, גולהא-י רנגארנג, גולהא-י תאזה ויכ שאח'ה גול.

התוכניות היוו דוגמה למצוינות בתחום המוזיקה ודוגמה של ביטוי ספרותי, תוך שימוש ברפרטואר של למעלה מ-250 משוררים פרסיים קלאסיים ומודרניים, וקבעו אמות מידה ספרותיות ומוזיקליות שעדיין מסתכלים עליהן בהערצה באיראן כיום ומיוחס על ידי חוקרים ומוזיקאים כאנציקלופדיה של מוזיקה פרסית ושירה פרסית.

=== סיום שידור התוכנית ===
תוכנית גולהא שודרה בתחנת רדיו בבעלות ממשלתית, והגיעה לסיומה עם בוא המהפכה הפוליטית האיראנית ב-1979, מכיוון שבמהלך השנים המוקדמות שלאחר 1979, מוזיקה ושירה נחשבו ככלי כנגד המהפכה. רבים מאמני גולהא היגרו לצמיתות מאיראן ורבים שנותרו הפסיקו להופיע בציבור במשך מספר שנים.

בין כוכבי התוכנית היו זמרות רבות. לאחר המהפכה, השלטון הוציא מחוץ לחוק שירת סולו של נשים. נשים היו חופשיות להמשיך לנגן בכלי נגינה, ולשיר במקהלות, ולשיר סולו מול קהל שכולל רק נשים, אך נאסרה הקלטת שירת סולו נשית.

==מורשת==
הומיון חורם, כנר שהיה אחד מנגני גולהא, הגיב 25 שנים לאחר סיום התוכנית: "יש לראות בתוכניות גולהא אוצר שמע של ממש בהיסטוריה של המוזיקה הפרסית המסורתית. בהתחשב במאמצים המדהימים שהושקעו בהפקת התוכניות הללו והשפעתן החזקה על החברה, הן עדיין נחשבות היום למשאב הטוב ביותר עבור המוזיקה שלנו. ראוי וחשוב מאוד שתוכניות אלו ישמרו ויעברו לדורות הבאים".<ref>[http://www.bl.uk/about/policies/endangeredarch/2006/lewisohn.html Homayoun Khorram, The Clamor of the Stars (Ghugha-yi sitaragan), Farhang va Pazhuhish, Special Issue on Music, No. 197 (August 2005), p. 20.]</ref>

בשנת 2005 ג'יין לואיסון, חוקרת במחלקה למוזיקה באוניברסיטת לונדון (SOAS), החלה לערוך עבודת מחקר ארכיונית של תוכניות גולהא, שעזרה להקים את "פרויקט גולהא".<ref name=":1" /><ref></ref> ארגונים אחרים התומכים בפרויקט גולהא כוללים את בית הספר ללימודי מזרח ואפריקה באוניברסיטת לונדון, המכון הבריטי ללימודי איראן, ארגון המורשת האיראנית בלונדון והספרייה הבריטית.<ref name=":1" />

==הערות שוליים==

קטגוריה:איראן בימי שלטון שושלת פהלווי
קטגוריה:רדיו: תוכן
דייוויד אולווין

דייוויד אולווין (באנגלית: David Wayne Allvin) הוא קצין בדרגת גנרל המכהן כמפקד חיל האוויר של ארצות הברית.

==ביוגרפיה==
אולווין סיים ב-1986 תואר ראשון בהנדסת אווירונאוטיקה מאקדמיית חיל האוויר של ארצות הברית. עבר קורס טיס והוצב בבסיס רמשטיין שבמערב גרמניה כטייס ומדריך על מטוסי ביצ'קראפט C-12 הורון. בהמשך שירת כטייס ניסוי על מטוסי לוקהיד C-141 סטארליפטר, בואינג C-17 גלובמאסטר III ולוקהיד מרטין C-130J סופר הרקולס. בשנים 2001-2003 פיקד על טייסת התדלוק האווירי 905. בשנים 2007–2009 פיקד על כנף התובלה 97 באלסקה. בספטמבר 2010 הוצב באפגניסטן כמפקד כנף 438 וכמפקד פיקוד האימונים של נאט"ו לכוחות האווירים האפגניים. בשנים 2012–2013 פיקד על מרכז השליטה 618 האחראי על תחום התדלוק האווירי. לאחר מכן שירת במכוון תפיקידים במטה חיל האוויר בתחום התכנון והאסטרטגיה. ב-2015 מונה לראש אגף אסטרטגיה ומדיניות בפיקוד אירופה של ארצות הברית ולאחר מכן שימש סגן ראש אגף תכנון ואסטרטגיה במטות המשולבים. בינואר 2019 מונה לראש האגף והועלה לדרגת לוטטנט גנרל.

בנובמבר 2020 קודם לדרגת גנרל ומונה לסגן מפקד חיל האוויר. בשנת 2023 הוחלף על ידי ג'יימס סלייף. ב-29 בספטמבר 2023, מונה לממלא מקום מפקד החיל לאחר מינויו של צ'ארלס בראון, ליושב ראש המטות המשולבים. בנובמבר 2023 נכנס לתפקידו כראש מטה חיל האוויר.

לאורך שירותו צבר מעל 4,600 שעות טיסה על מטוסי C-12F, C-141A/B, KC-135R/T, C-17, C-130, C-130J, C-23, F-15, F-16, T-38.

אלווין בעל תואר שני בניהול מאוניברסיטת המדינה של טרוי ותואר שני מאוניברסיטת חיל האוויר.

==קישורים חיצוניים==

*[https://www.af.mil/About-Us/Biographies/Display/Article/108725/david-w-allvin/ ביוגרפיה] באתר חיל האוויר של ארצות הברית

קטגוריה:גנרלים בחיל האוויר של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של חיל האוויר
קטגוריה:אמריקאים מעוטרי אות לגיון ההצטיינות
קטגוריה:ראשי המטה של חיל האוויר של ארצות הברית
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:בוגרי אוניברסיטת טרוי
קטגוריה:אמריקאים שנולדו ב-1963
טרילצ'ה

טרילצ'ה (באלבנית: Trileçe; בספרדית: Torta de Tres Leches) היא עוגה הספוגה בחלב, חלב מאודה וחלב מרוכז ונחשבת לפופולרית במדינות חבל הבלקן ובאמריקה הלטינית<ref></ref><ref></ref>.

העוגה מורכבת מקמח, ביצים, סוכר, תמצית וניל, מים, אבקת אפייה, חלב מרוכז, חלב ושמנת מתוקה<ref></ref>.

שם העוגה נגזר ממרכיביה העיקריים ונהוג להגיש אותה כקינוח וכשהיא קרה<ref></ref>.

העוגה נחשבת למאכל הלאומי של ניקרגואה<ref></ref><ref></ref>.

== היסטוריה ==
הטרילצ'ה הופיע לראשונה במאה ה-19 בניקרגואה<ref></ref>.

במאה ה-20 הומצא במקסיקו קינוח מחלב מרוכז הנקרא טורטה דה לצ'ה המבוסס על עוגת הטרילצ'ה<ref></ref>.

במהלך גל ההגירה הגדול והמהפכה הבין-תרבותית הגדולה שהתרחשה בין אירופה ליבשת אמריקה, הגיע הקינוח אל יבשת אירופה ומאז הפך לפופולרי באלבניה, סרביה, טורקיה, צפון מקדוניה וחלקים נוספים באירופה<ref></ref>.

== ראו גם ==
* עוגת ספוג
* סברינה
* עוגה

== קישורים חיצוניים ==

* [https://www.ronyohananov.com/post/עוגת-חלב-טורקית-אקספרס מידע אודות טרילצ'ה ואופן ההכנה], באתר רון יוחננוב

== הערות שוליים ==

קטגוריה:עוגות
קטגוריה:המטבח האלבני
קטגוריה:אמריקה הלטינית: מטבחים
קטגוריה:המטבח המקסיקני
יהודה אבן שבתי

יהודה אבן שבתי היה משורר יהודי-ספרדי בהמאה ה-12. הוא היה רופא וכונה גם "יהודה בן יצחק מברצלונה". יהודה אלחריזי שיבח את שירתו.<ref></ref> הוא התגורר בטולדו או בבורגוס.

יהודה היה אמן ששילב במיומנות ביטויים מקראיים ותלמודיים מתובלים בהומור. הוא חיבר את "מלחמת החכמה והעושר" (נקרא גם "מלך רב") ואת "מנחת יהודה שונא הנשים". את "מלחמת החכמה והעושר" יש המשייכים לסוגת המקאמה (המחברת) הספרדית. היא בסגנון פרוזה משופעת משובצת בשירים קצרים ונכתבה בשנת 1214. היצירה מוענה לנשיא טודרוס בן יוסף אבולעפיה, הנקרא, בסוף היצירה, לשמש שופט בסכסוך פואטי. היצירה יצאה לאור לראשונה בקונסטנטינופול בשנת 1543, וככל הנראה נדפסה בפעם האחרונה כנספח ל"בן המלך והנזיר" של אברהם בן חסדאי (ורשה, 1894).

== מנחת יהודה שונא הנשים ==

יצירתו "מנחת יהודה שונא הנשים" (נקרא גם "ספר זרע" או "תחכמוני") כתובה בסגנון המקאמה (המחברת) הספרדית. זוהי סאטירה הומוריסטית על נשים. היא נכתבה בשנת 1218 והוקדשה לאברהם אל-פחח'ר. גם היא נדפסה לראשונה בקונסטנטינופול בשנת 1543, וההוצאה האחרונה כנספח ל"טעם זקנים" של אליעזר בן שלמה אשכנזי (פרנקפורט, 1854).

== קישורים חיצוניים ==
* 
* 
* 
* 
* 

== הערות שוליים ==

קטגוריה:משוררים ספרדים
קטגוריה:משוררים יהודים בימי הביניים
קטגוריה:אישים שחיו במאה ה-12
אדובי איקובה

אדובי איקובה (באנגלית: Eduvie Ikoba; נולד ב-26 באוקטובר 1997 בבטנדורף שבאיווה, ארצות הברית) הוא כדורגלן אמריקאי-ניגרי המשחק בעמדת החלוץ בקבוצת זלאגרסגי ט.א. מליגת העל ההונגרית.

== קריירת מועדונים ==
איקובה שיחק במשך ארבע שנים עבור דארטמות' קולג'. הוא ערך גם הופעה אחת עבור קבוצת ה-USL PDL בלאק רוק.

ב-30 ביולי 2019 חתם איקובה בזלאגרסגי ט.א. מליגת העל ההונגרית. הוא ערך 25 הופעות ליגה במדי המועדון, בהן הבקיע ארבעה שערים.

ב-13 ביולי 2020 חתם איקובה על חוזה לשלוש שנים בא.ס. טרנצ'ין מליגת העל הסלובקית. הוא שיחק במועדון במשך שתי עונות, בהן ערך 48 הופעות ליגה והבקיע תשעה שערים.

ב-27 ביולי 2022 חזר לקדנציה שנייה בזלאגרסגי ט.א. מליגת העל ההונגרית.

== תארים ==
;הגביע ההונגרי
* הגביע ההונגרי (1): 2022/2023

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני זלאגרסגי ט.א.
קטגוריה:כדורגלני א.ס. טרנצ'ין
קטגוריה:אמריקאים שנולדו ב-1997
קטגוריה:ניגרים שנולדו ב-1997
רנאלדו קפאס

רנאלדו קפאס (באנגלית: Renaldo Cephas; נולד ב-8 בדצמבר 1999 בקינגסטון שבג'מייקה) הוא כדורגלן ג'מייקני המשחק בעמדת קשר הכנף בקבוצת אנקרגוג'ו מליגת העל הטורקית ובנבחרת ג'מייקה.

== קריירת מועדונים ==
קפאס החל את הקריירה המקצוענית שלו בקבוצת ארנט גארדנס מליגת העל הג'מייקנית, במדיה ערך 37 הופעות ליגה והבקיע 12 שערים.

ב-1 ביולי 2022 חתם קפאס בק.פ. שקופי מליגת העל המקדונית. הוא ערך 29 הופעות ליגה במדי המועדון, בהן הבקיע 11 שערים.

ב-8 באוגוסט 2023 חתם קפאס על חוזה לארבע שנים באנקרגוג'ו מליגת העל הטורקית. ב-12 באוגוסט ערך את הופעת הבכורה שלו במועדון, בהפסד 2–3 לקסימפאשה במסגרת המחזור הראשון בליגה לעונת . במשחק זה הבקיע את שער הבכורה שלו במועדון.

== קריירה בינלאומית ==
ב-9 בספטמבר 2023 ערך קפאס את הופעת הבכורה שלו בנבחרת ג'מייקה, בניצחון 1-0 על נבחרת הונדורס במסגרת ליגת האומות של CONCACAF .

נכלל בסגל נבחרת ג'מייקה לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים ג'מייקנים
קטגוריה:קשרי כדורגל ג'מייקנים
קטגוריה:כדורגלני אנקרגוג'ו
קטגוריה:כדורגלני נבחרת ג'מייקה
קטגוריה:כדורגלני קופה אמריקה 2024
קטגוריה:ספורטאים זרים במקדוניה הצפונית
קטגוריה:ספורטאים זרים בטורקיה
קטגוריה:ג'מייקנים שנולדו ב-1999
טרה ג'ונס

טרה אייזיאה ג'ונס (באנגלית: Tre Isiah Jones; נולד ב-8 בינואר 2000) הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הרכז. אחיו הצעיר של הכדורסלן טיוס ג'ונס.

==קריירת תיכונים ומכללות==
ג'ונס נולד וגדל בעיר אפל ואלי שבמינסוטה. בסיום שנתו האחרונה ב"תיכון אפל ואלי" זכה בתואר שחקן התיכונים של העונה במינסוטה ("Minnesota Mr. Basketball") ונבחר להשתתף במשחק מקדונלד'ס אול-אמריקן.

בשנת 2017 החל ללמוד באוניברסיטת דיוק, והצטרף לקבוצת הכדורסל שלה יחד עם זאיון ויליאמסון, אר. ג'יי. בארט וקאם רדיש. בשתי עונותיו בקבוצה העמיד ממוצעים של 12.4 נקודות, 5.8 אסיסטים ו-4.0 ריבאונדים למשחק.

==קריירה ב-NBA==
===סן אנטוניו ספרס===
בדראפט ה-NBA{{כ}} 2020 נלקח ג'ונס בבחירה ה-41, על ידי סן אנטוניו ספרס. בעונתו השלישית בקבוצה, 2022/2023, שימש כרכז הפותח של הספרס, ורשם ממוצעים של 12.9 נקודות ו-6.6 אסיסטים למשחק. ב-2 באפריל 2023 השיג את הטריפל-דאבל הראשון בקריירה שלו, במשחק מול סקרמנטו קינגס, ושישה ימים לאחר מכן שחזר את ההישג במשחק מול מינסוטה טימברוולבס.

==סטטיסטיקה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| סן אנטוניו
| 37 || 1 || 7.3 || 0.474 || 0.600 || 0.895 || 0.6 || 1.1 || 0.2 || 0.0 || 2.5
|-
| 
| סן אנטוניו
| 69 || 11 || 16.6 || 0.490 || 0.196 || 0.780 || 2.2 || 3.4 || 0.6 || 0.1 || 6.0 
|-
| 
| סן אנטוניו
| 68 || 65 || 29.2 || 0.459 || 0.285 || 0.860 || 3.6 || 6.6 || 1.3 || 0.1 || 12.9 
|- style="background-color:#80BFFF; font-weight:bold;"
| colspan="2" | קריירה|| 174 || 77 || 19.5 || 0.469 || 0.271 || 0.837 || 2.4 || 4.1 || 0.8 || 0.1 || 7.9
|}

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:אמריקאים שנולדו ב-2000
בריהו ארגאווי

בריהו ארגאווי (נולד ב-28 בפברואר 2001) הוא אתלט אתיופי, סגן אלוף אולימפי (פריז 2024) בריצת 10,000 מטר. שיאן העולם הנוכחי (2023) בריצת 5 ק"מ.

== ביוגרפיה ==
=== 2018 ===
==== מדליית ארד באליפות העולם עד גיל 20 בריצת 10,000 מטר ====
באליפות העולם עד גיל 20 שנערכה ביולי בטמפרה שבפינלנד זכה ארגאווי במדליית ארד בריצת 10,000 מטר בשיא אישי חדש של 27:48.41 דקות, אחרי רונקס קיפרוטו מקניה (27:21.08 דקות) וג'ייקוב קיפלימו מאוגנדה (27:40.36 דקות).

==== מדליית כסף במשחקים האולימפיים לנוער ====
במשחקים האולימפיים לנוער שנערכו באוקטובר בבואנוס איירס שבארגנטינה זכה ארגאווי במדליית כסף בריצת 3000 מטר.

=== 2021 ===
באולימפיאדת טוקיו שנערכה ביולי בטוקיו שביפן סיים ארגאווי במקום הרביעי בריצת 10,000 מטר בתוצאה של 27:46.16 דקות.

ב-31 בדצמבר קבע ארגאווי שיא עולם בריצת 5 ק"מ בתחרות שנערכה בברצלונה שבספרד כשקבע תוצאה של 12:49 דקות, שיפור של שתי שניות לשיאו של ג'ושוע צ'פטגאי מאוגנדה.

=== 2022 ===
באליפות העולם באולם שנערכה במרץ בבלגרד שבסרביה סיים ארגאווי במקום 23 בריצת 3000 מטר בתוצאה של 7:58.59 דקות.

באליפות העולם שנערכה ביולי ביוג'ין שבאורגון, ארצות הברית סיים ארגאווי במקום השביעי בריצת 10,000 מטר בתוצאה של 27:31.00 דקות.

=== 2023 ===
באליפות העולם שנערכה באוגוסט בבודפשט שבהונגריה סיים ארגאווי במקום הרביעי בריצת 10,000 מטר בתוצאה של 27:55.71 דקות. בנוסף, סיים במקום שמיני בריצת 5000 מטר בתוצאה של 13:12.99 דקות.

=== 2024 ===
==== סגן אלוף אולימפי ====
באולימפיאדת פריז שנערכה באוגוסט זכה במדליית כסף בריצת 10,000 מטר בתוצאה של 26:43.44 דקות, אחרי ג'ושוע צ'פטגאי מאוגנדה (26:43.14 דקות) ולפני גרנט פישר מארצות הברית (26:43.46 דקות).

==שיאים אישיים==
===אצטדיון===
* 3000 מטר: 7:26.20 דקות (2022)
* 5000 מטר: 12:40.45 דקות (2023)
* 10000 מטר: 26:31.13 דקות (2024)
* 5 ק"מ: 12:49 דקות (2021), שיא עולם
* 10 ק"מ: 26:33 דקות (2023), שיא אתיופיה

== קישורים חיצוניים ==

== הערות שוליים ==

קטגוריה:אתלטים אתיופים
קטגוריה:רצים למרחקים ארוכים
קטגוריה:אתלטים באולימפיאדת טוקיו (2020)
קטגוריה:רצי 3000 מטר
קטגוריה:רצי 5000 מטר
קטגוריה:רצים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:זוכי מדליית כסף אולימפית: אתלטיקה
קטגוריה:אתיופים שנולדו ב-2001
סוזי גלמן

סוזי גלמן (באנגלית: Susie Gelman) היא פעילה ופילנתרופית אמריקאית שכיהנה כראש פורום המדיניות הישראלית . גלמן היא הנשיאה לשעבר של הפדרציה היהודית של וושינגטון.

== ביוגרפיה ==
גלמן נולדה בשם סוזן גולדמן, בתם של רודה (לבית האס) וריצ'רד גולדמן. יש לה שלושה אחים: ג'ון ד' גולדמן, דאגלס א' גולדמן וריצ'רד וו. גולדמן. סבה היה וולטר א. האס, הנשיא והבעלים של לוי שטראוס ושות'.

גלמן היא בוגרת אוניברסיטת הרווארד והמרכז המשפטי של אוניברסיטת ג'ורג'טאון.<ref name=":0"></ref>

== פעילות ציבורית ==

היא כיהנה במשך שלוש קדנציות כנשיאת הפדרציה היהודית של וושינגטון וכובדה בחברות לכל החיים במועצת המנהלים שלה. גלמן עמדה בראש פלטפורמת הביטויים הדתיים בישראל של הפדרציות היהודיות של צפון אמריקה, אשר מקדמת את חופש הבחירה בנישואין בישראל.<ref name=":0" />

כיהנה כיושבת ראש וחברת דירקטוריון של קרן תגלית ישראל ויושבת ראש משותפת של הקהילות היהודיות המאוחדות ישראל (כיום הפדרציות היהודיות של צפון אמריקה). עמדה בראש האספה הכללית של הפדרציות היהודיות של צפון אמריקה בירושלים בשנים 2003 ו-2013<ref name=":0" /><ref name=":1"></ref>

בשנת 2016 נבחרה ליושבת ראש מועצת המנהלים של הפורום הישראלי למדיניות,<ref name=":0" /> ארגון יהודי אמריקאי שבסיסו בניו יורק, הפועל למען פתרון שתי מדינות במשא ומתן של הסכסוך הישראלי-פלסטיני באמצעות הסברה, חינוך ומחקר.<ref name="AboutIPF">[http://www.israelpolicyforum.org/page/about-ipf About Israel Policy Forum] at Israel Policy Forum website.</ref><ref name="two-state-signatures"></ref>

גלמן חברה בחבר הנאמנים של האוניברסיטה העברית. זכתה במלגת כבוד באוניברסיטת ברנדייס.

גלמן כיהנה במשך 12 שנים במועצת הנאמנים של בית הספר ג'ורג'טאון, כולל שנתיים כנשיאת הדירקטוריון; מכהנת כנשיא מועצת המנהלים של הקרן לאיכות הסביבה גולדמן;<ref name="IPF"></ref> וכיהנה בוועד המנהלים של קהילת אדס ישראל.<ref name=":1" />

ב-2012, נסגרה קרן ריצ'רד ורודה גולדמן ונכסיה בסך 280 מיליון דולר חולקו בין שלושת האחים.<ref></ref> סוזי ובעלה מפעילים את פעילות הצדקה שלהם דרך קרן מורנינגסטאר.<ref></ref> במשך השנים תרמה גלמן עשרות מיליוני דולרים לפדרציות היהודיות בארצות הברית, לארגון תגלית, לאוניברסיטה העברית ולגופים נוספים.<ref name=":2" />

ב-2024 דווח כי גלמן תרמה כ-3.5 מיליון דולר לקרן שהקימה בתה רייצ'ל גלמן, קרן אשר העבירה מאות אלפי דולרים לארגונים פרו-פלסטינים שארגנו את המחאות נגד ישראל באוניברסיטאות בארצות הברית.

== עמדות פוליטיות ==
גלמן תומכת במפלגה הדמוקרטית. היא מבקרת את הרפורמה המשפטית בישראל, וכן התבטאה נגד המינויים של השר לביטחון לאומי איתמר בן גביר ושר האוצר בצלאל סמוטריץ' וכן נאמה בעצרת נגד ביקורו בארצות הברית. ב-2023 עלה שמה כמועמדת לשגרירת ארצות הברית בישראל.

== חיים אישיים ==
היא נשואה למיכאל גלמן ולהם שלושה ילדים, בן ושתי בנות. בעלה היה שותף מייסד של פירמת רואי החשבון גלמן, רוזנברג ופרידמן.<ref></ref> היא הכירה את בעלה בזמן שהם היו בתוכנית המנהיגות הצעירה של UJA (כיום JFNA), הם התארסו בקיבוץ איילת השחר במהלך שליחות הפדרציה לישראל.<ref name=":1" />

== הערות שוליים ==

קטגוריה:יהודיות אמריקאיות
קטגוריה:יהודים אמריקאים
קטגוריה:נדבניות אמריקאיות
קטגוריה:נדבנים יהודים אמריקאים
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרות בית הספר למשפטים באוניברסיטת ג'ורג'טאון
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
נותנת לי בית

"נותנת לי בית" הוא שיר שהוקלט על ידי הזמר הישראלי חן אהרוני. את השיר הוציאה ב-6 בדצמבר 2015 לאור חברת התקליטים Mobile1 Music כסינגל שלא מתוך אלבום אולפן. נכתב על ידי אהרוני לצד סהר חגי ללחן שהראשון חיבר. הפקתו בוצעה על ידי גיא בן חמו וחן יעקובסון.

== על השיר ==
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-200 אלף השמעות. הוא הגיע למקום השני ברשימת ההשמעות השבועיות לפי מדיה פורסט. הווידאו קליפ הרשמי שלה פורסם בערוץ היוטיוב של אהרוני ביום צאת השיר. הוא שודר בכל תחנות הטלוויזיה והפך לויראלי באפליקציית מיוזיקלי.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|6 בדצמבר 2015
|
|Mobile1 Music
|style="text-align:center;"|
|}

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי חן אהרוני
קטגוריה:שירים בעברית
קטגוריה:שירים שנכתבו על ידי חן אהרוני
קטגוריה:שירים שהולחנו על ידי חן אהרוני
קטגוריה:סינגלים בהוצאת Mobile1 Music
אקים בלייק

אקים בלייק (באנגלית: Ackeem Blake; נולד ב-21 בינואר 2002) הוא אתלט ג'מייקני, זוכה מדליית ארד באליפות העולם באולם (גלאזגו 2024) בריצת 60 מטר ואלוף אמריקה הצפונית, אמריקה המרכזית והקריביים (פריפורט 2022) בריצת 100 מטר.

== קריירה מקצועית ==
בלייק נולד וגדל בג'מייקה.

=== 2022 ===
באליפות העולם שנערכה ביוג'ין שבאורגון, ארצות הברית ביולי 2022 סיים במקום 18 בריצת 100 מטר בתוצאה של 10.19 שניות ובמקום רביעי בריצת שליחים 4x100 מטר, בתוצאה של 38.06 שניות.

====אלוף אמריקה הצפונית, אמריקה המרכזית והקריביים====
באליפות אמריקה הצפונית, אמריקה המרכזית והקריביים שנערכה בפריפורט, איי בהאמה באוגוסט אותה שנה הוא זכה בשתי מדליות, זהב וארד. מדליית זהב בריצת 100 מטר בשיא אליפות חדש של 9.98 שניות ומדליית ארד בריצת שליחים 4x100 מטר בתוצאה של 38.94 שניות.

===2023===
====מדליית ארד באליפות עולם====
באליפות העולם שנערכה בבודפשט, הונגריה במרץ 2023 זכה במדליית ארד בריצת שליחים 4x100 בתוצאה של 37.76 שניות, אחרי ארצות הברית (37.38 שניות) ואיטליה (37.62 שניות).

===2024===
====מדליית ארד באליפות העולם באולם====
באליפות העולם באולם שנערכה בגלאזגו, הממלכה המאוחדת במרץ 2024 זכה במדליית ארד בריצת 60 מטר בתוצאה של 6.46 שניות, אחרי כריסטיאן קולמן (6.41 שניות) ונואה ליילס (6.44 שניות), שניהם מארצות הברית.

== שיאים אישיים ==
===אצטדיון===
* ריצת 60 מטר: 6.46 שניות (2024) 
* ריצת 100 מטר: 9.89 שניות (2023) 
* ריצת 200 מטר: 20.83 שניות (2023)

== קישורים חיצוניים ==

קטגוריה:אתלטים ג'מייקנים
קטגוריה:אצנים ג'מייקנים
קטגוריה:משתתפים ג'מייקנים באולימפיאדת פריז (2024)
קטגוריה:ג'מייקנים שנולדו ב-2002
מוזאלה סאמוקונגה

מוזאלה סאמוקונגה (באנגלית: Muzala Samukonga; נולד ב-9 בדצמבר 2002) הוא אתלט זמבי, אלוף אפריקה (סנט פייר 2022) בריצת 400 מטר.

== ביוגרפיה ==
סאמוקונגה נולד וגדל בזמביה.

=== 2022 ===
באליפות העולם שנערכה ביולי ביוג'ין שבאורגון, ארצות הברית סיים סאמוקונגה במקום התשיעי בריצת 400 מטר בשיא אישי חדש של 45.02 שניות.

==== אלוף אפריקה ====
באליפות אפריקה שנערכה באוגוסט בסנט פייר שבמאוריציוס זכה סאמוקונגה במדליית זהב בריצת 400 מטר בתוצאה של 45.31 שניות. הוא זכה עם נבחרת השליחים של זמביה במדליית כסף במרוץ שליחים 4x400 מטר, בתוצאה של 3:05.53 דקות.

== שיאים אישיים ==
* 200 מטר: 20.48 שניות (2022)
* 400 מטר: 43.91 שניות (2023), שיא זמביה

== קישורים חיצוניים ==

קטגוריה:אתלטים זמבים
קטגוריה:נושאי דגל זמביה באולימפיאדה
קטגוריה:אתלטים באולימפיאדת פריז (2024)
קטגוריה:זמבים שנולדו ב-2002
חן שינה

חן שינה הוא ספורטאי פאראלימפי לשעבר.

שינה אובחן לאחר לידתו עם שיתוק מוחין והוא בעל מוגבלות ביד ורגל ימין.

ב התחרה בזריקת דיסקוס בדרגת נכות C7. הוא דורג במקום ה-11 עם תוצאה של 21.84 מטר.

שינה עבר בהמשך לאימון בקרוספיט: הרמת כוח וקטלבל, ופעיל במסגרת עמותת אתגרים.

==קישורים חיצוניים==
* [https://www.paralympic.org/chen-shina פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:ספורטאים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:זורקי דיסקוס ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:אתלטים במשחקים הפאראלימפיים ברצלונה (1992)
קטגוריה:מרימי משקולות נכים ישראלים
קטגוריה:ישראלים הסובלים משיתוק מוחין
קטגוריה:ישראלים שנולדו במאה ה-20
מרקו ארופ

מרקו ארופ (באנגלית: Marco Arop; נולד ב-20 בספטמבר 1998) הוא אתלט קנדי יליד סודאן, אלוף העולם (בודפשט 2023) וזוכה מדליית ארד באליפות העולם (יוג'ין 2022) בריצת 800 מטר.

==ביוגרפיה==
ארופ נולד בח'רטום שבסודאן, ובצעירותו ברח עם משפחתו מסודאן בשל מלחמת האזרחים הסודאנית השנייה. את שנותיו הראשונות לאחר הבריחה העביר יחד עם הוריו ושלושת אחיו הבוגרים בדירה במצרים, ולאחר מכן הם היגרו לקנדה.

=== 2018 ===
==== סגן אלוף אמריקה הצפונית, אמריקה המרכזית והקריביים ====
באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכה ארופ במדליית כסף בריצת 800 מטר בתוצאה של 1:46.82 דקות.

=== 2019 ===
באליפות העולם שנערכה בספטמבר-אוקטובר בדוחה שבקטר סיים ארופ במקום השביעי בריצת 800 מטר בתוצאה של 1:45.78 דקות.

=== 2021 ===
באולימפיאדת טוקיו שנערכה ביולי-אוגוסט בטוקיו שביפן סיים ארופ במקום 14 בריצת 800 מטר בתוצאה של 1:44.90 דקות.

=== 2022 ===
באליפות העולם באולם שנערכה במרץ בבלגרד שבסרביה סיים ארופ במקום השמיני בריצת 800 מטר בתוצאה של 1:47.58 דקות.

==== מדליית ארד באליפות העולם באתלטיקה ====
באליפות העולם שנערכה ביולי ביוג'ין שבאורגון, ארצות הברית זכה ארופ במדליית ארד בריצת 800 מטר בתוצאה של 1:44.28 דקות, אחרי עמנואל קוריר מקניה (1:43.71 דקות) וג'מאל סג'אתי מאלג'יריה (1:44.14 דקות).

=== 2023 ===
==== אלוף העולם ====
באליפות העולם שנערכה בבודפשט, הונגריה ב-26 באוגוסט זכה במדליית זהב בריצת 800 מטר בתוצאה של 1:44.24 דקות, לפני עמנואל ואניוני מקניה (1:44.53 דקות) ובן פטיסון מהממלכה המאוחדת (1:44.83 שניות).

== שיאים אישיים ==
=== אצטדיון ===
* 800 מטר: 1:43.26 דקות (2021)

==קישורים חיצוניים==
* 

קטגוריה:אתלטים קנדים
קטגוריה:רצי 800 מטר
קטגוריה:אלופי עולם באתלטיקה
קטגוריה:מהגרים לקנדה
קטגוריה:סודאנים
קטגוריה:אתלטים באולימפיאדת פריז (2024)
קטגוריה:קנדים שנולדו ב-1998
בנז'מן רובר

בנז'מן רובר (בצרפתית: Benjamin Robert; נולד ב-4 בינואר 1998) הוא אתלט צרפתי, סגן אלוף אירופה באולם (איסטנבול 2023) בריצת 800 מטר.

== ביוגרפיה ==
רובר נולד וגדל בטולוז שבצרפת.

=== 2021 ===
באליפות אירופה באולם שנערכה במרץ בטורון, פולין סיים רובר במקום 12 בריצת 800 מטר בתוצאה של 1:48.25 דקות.

באולימפיאדת טוקיו שנערכה ביולי-אוגוסט בטוקיו, יפן סיים במקום 35 בריצת 800 מטר בתוצאה של 1:47.12 דקות.

=== 2022 ===
באליפות העולם שנערכה ביולי ביוג'ין, אורגון, ארצות הברית סיים במקום תשיעי בריצת 800 מטר בתוצאה של 1:45.67 דקות.

באליפות אירופה שנערכה באוגוסט במינכן, גרמניה סיים במקום חמישי בריצת 800 מטר בתוצאה של 1:45.42 דקות.

=== 2023 ===
==== סגן אלוף אירופה באולם ====
באליפות אירופה באולם שנערכה במרץ באיסטנבול, טורקיה זכה במדליית כסף בריצת 800 מטר בתוצאה של 1:47.34 דקות, אחרי אדריאן בן מספרד (1:47.34 דקות) ולפני אליוט קרסטן מבלגיה (1:47.65 דקות).

== שיאים אישיים ==
=== אצטדיון ===
* 800 מטר: 1:43.48 דקות (2023)

=== אולם ===
* 800 מטר: 1:46.06 דקות (2021)

==קישורים חיצוניים==

קטגוריה:אתלטים צרפתים
קטגוריה:רצי 800 מטר
קטגוריה:רצים באולימפיאדת טוקיו (2020)
קטגוריה:אתלטים באולימפיאדת טוקיו (2020)
קטגוריה:צרפתים שנולדו ב-1998
וילסון אודובר

וילסון סרז' אריק אודובר (בצרפתית: Wilson Serge Eric Odobert; נולד ב-28 בנובמבר 2004 במו שבצרפת) הוא כדורגלן צרפתי המשחק בעמדת קשר הכנף בקבוצת טוטנהאם הוטספר מהפרמייר ליג.

== קריירת מועדונים ==
אודובר גדל במחלקות הנוער של USF טרילפור ופריז סן-ז'רמן.

ב-15 ביולי 2022 חתם אודובר על חוזה לשלוש שנים בטרואה מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 3-2 למונפלייה במסגרת המחזור הראשון בליגה לעונת 2022/2023. ב-28 באוגוסט הבקיע את שער הבכורה שלו במועדון, בניצחון 3-1 על אנז'ה במסגרת המחזור הרביעי בליגה. הוא שיחק במועדון במשך עונה אחת, במהלכה ערך 32 הופעות ליגה והבקיע ארבעה שערים.

ב-12 באוגוסט 2023 חתם אודובר על חוזה לחמש שנים בברנלי מהפרמייר ליג. ב-30 באוגוסט ערך את הופעתו הבכורה בניצחון 1-0 על נוטינגהאם פורסט בגביע הליגה.

ב-16 באוגוסט 2024 חתם אודובר לחמש שנים בטוטנהאם הוטספר.

== קריירה בינלאומית ==
אודובר נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר, בהן הבקיע שער אחד.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני טרואה
קטגוריה:כדורגלני ברנלי
קטגוריה:כדורגלני טוטנהאם הוטספר
קטגוריה:צרפתים שנולדו ב-2004
בירקה היילום

בירקה היילום (באנגלית: Birke Haylom; נולדה ב-6 בינואר 2006) היא אתלטית אתיופית, אלופת העולם עד גיל 20 (קאלי 2022) בריצת 1500 מטר.

== קריירה ==
היילום נולדה וגדלה באתיופיה.

=== 2022 ===
==== אלופת העולם עד גיל 20 בריצת 1500 מטר ====
באליפות העולם עד גיל 20 שנערכה באוגוסט בקאלי שבקולומביה זכתה היילום במדליית זהב בריצת 1500 מטר בשיא אליפות חדש של 4:04.27 דקות.

=== 2023 ===
בתחרות שנערכה באוסלו שבנורווגיה ב-15 ביוני קבעה היילום שיא עולם עד גיל 20 בריצת מייל, בתוצאה של 4:17.13 דקות.

== שיאים אישיים ==
;אצטדיון
* ריצת 1500 מטר: 3:54.93 דקות (2023), שיא אפריקה עד גיל 20
* ריצת מייל: 4:17.13 דקות (2023), שיא עולם עד גיל 20
* ריצת 3000 מטר: 9:09.90 דקות (2022)
* ריצת 5000 מטר: 14:37.94 דקות (2023), שיא אפריקה עד גיל 18

== קישורים חיצוניים ==

קטגוריה:אתלטיות אתיופיות
קטגוריה:רצות 1500 מטר
קטגוריה:רצות 3000 מטר
קטגוריה:רצות 5000 מטר
קטגוריה:ילידות 2006
אתר ניסויים רייגן

אתר ניסויים רייגן (אנגלית: Ronald Reagan Ballistic Missile Defense Test Site, Reagan Test Site), הוא אתר ניסוי ונמל החלל שממוקם באיי מרשל בשטח של כ-1,900,000 קמ"ר וכולל מתקנים פרוסים במספר אטולים.

==היסטוריה==
פריסת המתקנים
במהלך מלחמת העולם השנייה באזור הוקם בסיס של צי ארצות הברית. בשנת 1959 האתר הועבר לאחריות חיל האוויר של ארצות הברית שבנה מתקן לניסוי מערכות נשק מתקדמות. השטח הושכר למשרד ההגנה של ארצות הברית עד לשנת 2066. האתר כולל מתקנים שונים בתחום מכ"ם, תחנות בקרה וכני שיגור. סיב אופטי ייעודי מקשר את האתר עם מתקנים באי גואם. המתקן הראשי ממוקם באטול קוואג'לין.

עיקר הפעילות הוא שיגורי ניסוי של טילים בליסטיים ושיגורי טילי מזג אוויר לטיסה תת-מסלולית. בשנת 2000 בוצע המראה של מטוס לוקהיד L-1011 ממנו שוגר משגר מדגים פגאסוס עם לוויינים. בשנת 2005 החלו שיגורים של משגר פאלקון 1 של חברת ספייס X. לאחר מספר שיגורים שנכשלו בשנת 2009 בוצע שיגור מוצלח. בהמשך החברה עברה לשימוש באתרי שיגור אחרים.

האתר קיבל את שמו הנוכחי בשנת 1999.

בהתאם להארכה אמריקאית החל משנת 2035 קיימת סכנה להצפת השטח על ידי האוקיינוס.

== קישורים חיצוניים ==

* [https://web.archive.org/web/20140510081644/http://www.smdc.army.mil/rts.html תיאור האתר]
* [https://www.ll.mit.edu/about/facilities/reagan-test-site תיאור פעילות באתר]
* [https://www.ll.mit.edu/about/facilities/reagan-test-site תיאור פעילות מאתר צבא ארצות הברית]
* [https://www.youtube.com/watch?v=fogqbp682x4 סרטון על האתר ופעילותו]

==הערות שוליים==

קטגוריה:נמלי חלל
קטגוריה:איי מרשל
קטגוריה:חיל האוויר של ארצות הברית
שיקגו (להקה)

[[סמליל הלהקה]]
שיקגו (באנגלית: Chicago) היא להקת רוק אמריקאית שהוקמה בעיר שיקגו בשנת 1967. שיקגו, שהגדירה את עצמה כ"להקת רוקנרול עם קרניים" ("rock and roll band with horns"), הושפעה רבות מסגנון הג'אז בשנותיה הראשונות ושיריה משלבים לעיתים קרובות אלמנטים של מוזיקה קלאסית, רית'ם אנד בלוז ומוזיקת פופ.

ההרכב, שצמח מכמה להקות מאזור שיקגו בסוף שנות ה-60, כלל את נגן הבס פיטר סטרה, הגיטריסט טרי קאת, הקלידן רוברט לאם, החצוצרן לי לונן, נגן הטרומבון ג'יימס פנקאו, המתופף דני סרפין, ונגן כלי נשיפה מעץ וולטר פאראזיידר. סטרה, קאת ולאם חלקו את תפקידי השירה. לאודיר דה אוליביירה הצטרף ללהקה כנגן כלי הקשה ומתופף שני ב-1974. בעקבות מותו של קאת ב-1978, גיטריסט הלהקה הוחלף מספר פעמים. ביל צ'מפלין הצטרף ללהקה ב-1981 בתור זמר, קלידן וגיטריסט. סטרה עזב את הלהקה ב-1985 והוחלף על ידי ג'ייסון שף. סרפין עזב ב-1990 והוחלף על ידי טריס אימבודן. למרות שההרכב של הלהקה נזיל מאז 2009, פנקאו, לאם ולונן נשארו חברים קבועים. פאראזיידר פרש רשמית בשנת 2017 וב-2021 הוא חשף כי אובחן כחולה אלצהיימר.

מגזין הבילבורד דירג את שיקגו במקום ה-16 ברשימת 100 האמנים המובילים בכל הזמנים לפי דירוג בבילבורד הוט 100. בנוסף, שיקגו מדורגים במקום התשיעי ברשימת הבילבורד ל-100 האמנים הגדולים בכל הזמנים מבחינת הצלחות במצעד האלבומים של בילבורד 200. שיקגו היא אחת מלהקות הרוק הוותיקות והמצליחות ביותר, ואחת מהלהקות הנמכרות בעולם בכל הזמנים, עם יותר מ-100 מיליון מכירות לתקליטים שהוציאה. ב-1971, שיקגו היו אמני הרוק הראשונים שהצליחו למכור את כל הכרטיסים לשבוע שלם של הופעות בקרנגי הול.

עד כה, שיקגו מכרה יותר מ-40 מיליון יחידות אלבום בארצות הברית, ואלבומיהם כוללים 23 אלבומי זהב, 18 אלבומי פלטינה ושמונה אלבומי פלטינה כפולה. חמישה אלבומים רצופים שהוציאה הלהקה זכו במקום הראשון בבילבורד 200 ו-20 סינגלים שהוציאו הגיעו לעשרת המקומות הראשונים בבילבורד הוט 100. ב-1974 כל שבעת האלבומים של הלהקה שיצאו עד אז, הופיעו בבילבורד 200 בו זמנית. הקבוצה הועמדה לזכאות בפרס גראמי עשר פעמים, וזכתה בפרס על השיר "If You Leave Me Now". האלבום הראשון של הקבוצה, Chicago Transit Authority, שיצא ב-1969, נכנס להיכל התהילה של גראמי ב-2014. ההרכב המקורי של שיקגו הוכנס להיכל התהילה של הרוק אנד רול ב-2016. בשנת 2017, פיטר סטרה, רוברט לאם וג'יימס פנקאו נבחרו ל"היכל התהילה של כותבי השירים" על השירים שכתבו כחלק מהלהקה. שיקגו קיבלה פרס גראמי למפעל חיים ב-16 באוקטובר 2020.

== חברי הלהקה הנוכחיים ==
חברי הלהקה הנוכחיים הם:
=== חברים מקוריים ===
* רוברט לאם – קלידים, זמר 
* לי לונן – חצוצרה, קרן (flugelhorn), כותב שירים 
* ג'יימס פנקאו – טרומבון, קולות רקע 

=== חברים נוספים ===
* וולפרדו רייס ג'וניור – תופים , כלי הקשה 
* ריי הרמן – סקסופון, חליל, קלרינט 
* ניל דונל – שירה, גיטרה אקוסטית 
* רמון "ריי" יסלס – כלי הקשה 
* טוני אוברהטה – גיטרה, קולות רקע 
* לורן גולד – קלידים, קולות רקע 
* אריק ביינס – בס, קולות רקע 

== קישורים חיצוניים ==

* 

== הערות שוליים ==

קטגוריה:אמני וורנר רקורדס
קטגוריה:זוכי פרס גראמי
קטגוריה:אמני קולומביה רקורדס
קטגוריה:להקות רוק אמריקאיות
קטגוריה:שיקגו: תרבות
קטגוריה:חברי היכל התהילה של הרוק אנד רול
קטגוריה:להקות שהוקמו בשנת 1967
משפט קרומיי-הונשה

משפט קרומיי-הונשה (בגרמנית: Krumey-Hunsche-Prozess) היה הליך פלילי פלילי נגד הרמן קרומיי ואוטו הונשה אשר התרחש ב-27 באפריל 1964 עד 3 בפברואר 1965 בפני בית המשפט האזורי בפרנקפורט אם מיין.<ref>[https://portal.ehri-project.eu/units/de-002624-g-0_2-6-3-gf_03_15_2 EHRI - Krumey-Hunsche-Prozess (ehri-project.eu)]</ref>

== הרקע ==
האישום היה "רצח קולקטיבי בהמון סעיפים לא מוגדרים". ספציפית, התובע הציבורי האשים את "פקידי המשרד" מילולית "פקידי השולחן" קרומיי והונשה בהשתתפות ברצח של לפחות 300,000 יהודים שגורשו מהונגריה למחנה ההשמדה אושוויץ-בירקנאו ב-1944.<ref>[https://www.spiegel.de/politik/teufelskreis-aus-blut-und-tinte-a-d91e0827-0002-0001-0000-000046169395?context=issue TEUFELSKREIS AUS BLUT UND TINTE]</ref>

== המשפט ==
משפט חבר המושבעים נערך ב"בית גאלוס" בפרנקפורט, שם התקיים גם משפט אושוויץ בהשני (בפרנקפורט). גם הצדדים המעורבים בתהליך היו זהים בחלקם. התובע הציבורי הראשון הנס גרוסמן והתובע הציבורי אדולף שטיינבאכר הובילו את התביעה, נציגי התובעים המשותפים היו עורכי הדין הנרי אורמונד, כריסטיאן ראבה ורוברט קמפנר.<ref>[https://www.zeit.de/1964/28/merkwuerdiges-im-frankfurter-ss-prozess Merkwürdiges im Frankfurter SS-Prozeß]</ref> הנס לטרנסר ופריץ סטיינאקר פעלו כפרקליטי ההגנה של הונשה, קרומיי יוצג על ידי אריך שמידט-לייכנר . במשפט זה כמו כן במשפט אייכמן העידה ניצולת השואה היהודייה-הונגרייה-ישראלית אלישבע (ארז'י) סנש.

== פסקי הדין ==
לאחר תשעה חודשי משפט, אוטו הונשה זוכה, הרמן קרומיי נידון לחמש שנות מאסר. בקיזוז זמן שהייה במעצר מאז 1960, הוא שוחרר.

גם הפרקליטות וגם ההגנה ערערו, ועל כך החליט בית המשפט הפדרלי לצדק על ביטול פסק הדין. התיק הוחזר לבית המשפט המחוזי, שהמליץ להחמיר בעונשו של קרומי. כתוצאה מכך, הוא נידון למאסר עולם באוגוסט 1969, אך גם הונשה נידון לשתים עשרה שנים על היותו מסייע לרצח.

בינואר 1973, הערעור של קרומיי נדחה על ידי בית המשפט הפדרלי לצדק (בגרמנית Bundesgerichtshof}, BGH) הוא בית המשפט הגבוה ביותר בתחום השיפוט האזרחי והפלילי בגרמניה, כך שפסק הדין הפך לסופי. בשנת 1981 שוחרר קרומיי מהכלא עקב מחלה ומת זמן קצר לאחר מכן. לא ידוע דבר על חייו של הונשה לאחר מתן גזר הדין.

== לקריאה נוספת ==
<div class="mw-content-ltr">
* Christian Ritz:. In:. Nr. 40. Nomos Verlagsgesellschaft mbH, 2007.
* Robert Max Wasilii Kempner:. Hrsg.: Delphi Politik (= Band 4). 2. Auflage. Greno-Verlag, Nördlingen 1987, .
* Kerstin Freudiger:. Mohr Siebeck Verlag, Tübingen 2002, .
* Landgericht Frankfurt/Main (Hrsg.):. 3. Februar 1962.
* Torben Fischer, Matthias N. Lorenz:. 2007, .
* Bundesgerichtshof (Hrsg.):. 22. März 1967.
* Landgericht Frankfurt/Main (Hrsg.):. 29. August 1969.
* Bundesgerichtshof (Hrsg.):. 17. Januar 1973.
* Stefan D. Yada-Mc Neal:. Books on Demand, 2018, .
</div>

== הערות שוליים ==

קטגוריה:שואת יהודי הונגריה
קטגוריה:אושוויץ: אישים
קטגוריה:אדולף אייכמן
קטגוריה:אנשי אס אס
קטגוריה:פושעי מלחמה נאצים
קטגוריה:משתתפים ברצח יהודי הונגריה
ג'נט סקוט

ג'נט סקוט, באנגלית: Jeannette Scott (1864–1937) הייתה ציירת אמריקאית ילידת קנדה. היא הפכה לראש המחלקה לציור באוניברסיטת סירקיוז.<ref>Jeannette Scott". Clara database. National Museum of Women in the Arts</ref>

== ביוגרפיה ==
סקוט נולדה בשנת 1864 בקינקרדין, מערב קנדה. <ref>"Jeannette Scott". AskArt.</ref> עם מות אביה, כשהייתה בת עשרים ואחת, <ref>Jeannette Scott". Vose Galleries.</ref> היא עברה לארצות הברית שם למדה בבית הספר לעיצוב לנשים בפילדלפיה, שם היו בין הפרופסורים שלה אמילי סארטיין. <ref>"Jeannette Scott". Skaneateles. </ref> היא גם למדה באקדמיה לאמנויות של פנסילבניה .

מ-1889 עד 1894, סקוט למדה בפריז באקדמיה ז'וליאן ובאקדמיה קולרוסי. מוריה בפריז כללו את ג'וזף בלאן, גוסטב-קלוד-אטיין קורטואה ואלפונס מוכה.

סקוט הציגה את עבודותיה בארמון האמנויות היפות בתערוכה העולמית של קולומביה ב-1893 בשיקגו, אילינוי. <ref>Nichols, K. L. "Women's Art at the World's Columbian Fair & Exposition, Chicago 1893".</ref> סקוט גם הציגה את אמנותה במועדון האמנות של בוסטון ובאקדמיה הלאומית לעיצוב בניו יורק. סקוט הייתה חברה בפדרציה האמריקאית לאמנויות. היא גם עבדה עם הוועדה הבין-אמריקאית לנשים.

בשנת 1895 הפכה סקוט לפרופסור לציור במכללה לאמנויות יפות באוניברסיטת סירקיוז. בשנת 1902 הפכה לראש מחלקת הציור, לימדה שם עד 1927, אז פרשה.

סקוט מתה ב-1937 בסקנאייטלס, ניו יורק.

== גלריה ==
<gallery mode="packed" heights="230">
 File:Jeannette Scott - Portrait of a Girl in a Pink Dress.jpg
File:Jeannette Scott - Portrait of a Man.jpg
File:The Apartment Window by Jeannette Scott.jpg

</gallery>

== קישורים חיצוניים ==

== הערות שוליים ==

קטגוריה:ציירות אמריקאיות
קטגוריה:ילידות 1864
קטגוריה:נפטרות ב-1937
תקן ביקורת 240

תקן ביקורת 240 – אחריות המבקר לשקול אפשרות קיומה של תרמית במסגרת ביקורת של דוחות כספיים הוא תקן ביקורת שפורסם על ידי לשכת רואי החשבון בישראל ועוסק בנושא של תרמית בעת עריכת הדוחות הכספיים של גוף מבוקר.

בהתאם לכך, התקן קובע כי על רואה החשבון המבקר להיות מודע לאפשרות כי בעת עריכת דוחות כספיים של גוף מבוקר התקיימה תרמית, שנועדה למנוע הצגה אמיתית ונכונה של הדוחות הכספיים. תרמית זאת יכולה לנבוע ממגוון סיבות, בין השאר צורך של יחיד או מספר יחידים בגוף המבוקר להסתיר פעולות מסוימות, ויכולה להתקיים במגוון דרכים, בין השאר על ידי רשימת פקודות יומן פיקטיביות.
התקן קובע כי על רואה החשבון המבקר להפעיל מספר אמצעים ונהלים כדי לבחון קיומה של תרמית ולהיות בקשר עם הגופים במבוקר שתפקידם להיות אחראיים על הבקרה הכספית והתפעולית. כמו כן, על רואה החשבון לתעד את אותם אמצעים שבהם הוא נקט בנושא זה ולציין את עיקרי ממצאיו.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס ברובו על תקן ביקורת 92 (שפורסם בשנת 2006). בנוסף, התקן מבוסס בחלקו על תקנים קודמים, כגון תקן ביקורת 115 ועוד. כמו כן, תקן זה מבוסס על תקן ביקורת בינלאומי ISA 240 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
*[https://icpas.org.il/professional-updates/תקן-ביקורת-ישראל-240/ תקן ביקורת 240], באתר לשכת רואי החשבון
*[https://icpas.org.il/professional-updates/תקן-ביקורת-92-אחריות-המבקר-לשקול-אפשרות/ תקן ביקורת 92], באתר לשכת רואי החשבון
*[https://www.ifac.org/_flysystem/azure-private/publications/files/A012%202013%20IAASB%20Handbook%20ISA%20240.pdf תקן ISA 240] באתר של הפדרציה הבינלאומית של רואי החשבון

קטגוריה:תקני ביקורת בחשבונאות
לקרוס בישראל

לקרוס (באנגלית: Lacrosse; תעתיק מיושן בעברית: להקרוס או לאקרוס) הוא ענף ספורט בישראל שולי באופן יחסי, עם כ-700 שחקני לקרוס נכון ליוני 2015.<ref>[http://jewishtimes.com/38132/bridging-gaps-through-lacrosse/news/local-news/ Bridging Gaps Through Lacrosse]</ref>

== איגוד הלקרוס הישראלי ==
איגוד הלקרוס הישראלי (ILA) הוקם ב-2010 על ידי סקוט נייס ששימש בעבר כמנהל בליגה הלאומית לקרוס, יחד עם ויליאם ברוזה והווארד בורקן.<ref>[http://filacrosse.com/israel-lacrosse-granted-fil-membership/ Israel Lacrosse Granted FIL Membership]</ref> האיגוד הוא הגוף המנהל הרשמי של הלקרוס בישראל (לאחר שהוכר רשמית באפריל 2011), והוא חבר ב-World Lacrosse ובפדרציית הלקרוס האירופית.<ref></ref> האיגוד נוסד כדי לפתח ולקדם את הלקרוס בישראל ושואף להציע לקרוס לישראלים בכל הגילאים.<ref></ref>

איגוד הלקרוס הישראלי גם היה מעורב בהקמת נבחרות וליגות לקרוס לגברים ולנשים. שיאו הבינלאומי של האיגוד היה כשקיבל את אירוח אליפות העולם בלקרוס 2018 בנתניה בהשתתפות 46 נבחרות. ענף הלקרוס נכלל לראשונה בין ענפי הספורט במכביה העשרים שהתקיימה ב-2017. נתניה קיבלה את אירוח אליפות אירופה לנשים בלקרוס שהתקיימה ביולי 2019 בהשתתפות 16 נבחרות.

== ליגת העל של ישראל בלקרוס ==
ליגת העל של ישראל בלקרוס (IPLL) היא ליגת הלקרוס המובילה בישראל, שפעלה לראשונה בשנת 2015.<ref>[http://laxmagazine.com/international/2014-15/news/102214_israel_premier_lacrosse_league_set_for_2015_launch Israel Premier Lacrosse League Set for 2015 Launch] </ref> הליגה מתחרה בחודשי הקיץ בלבד, בניסיון למשוך שחקנים מחוץ לישראל להשתתף.<ref>[http://lacrosse.co.il/ipll-announces-2015-schedule/ IPLL Announces 2015 Schedule]</ref> נכון לשנת 2016, משחקות בליגה כשש נבחרות. בשנת 2015 האלופה הייתה קבוצת ברק-נתניה, לעומת קבוצת באר שבע ב-2016. בשתי השנים קבוצת חיפה זכתה במקום השני. המשחקים התקיימו בתל אביב, נתניה, קריית גת, באר שבע, אשקלון ואשדוד.

ב-2017 נוסדה ליגת הנשים בלקרוס בישראל. בעונתה הראשונה השתתפו ארבע קבוצות מאשקלון, באר שבע, קריית גת ונתניה.

== נבחרת ישראל בלקרוס ==

הטורניר הבינלאומי הראשון בו השתתפה נבחרת ישראל בלקרוס לגברים, היה אליפות אירופה בלקרוס שהתקיימה באמסטרדם שבהולנד ב-2012 וסיימה במקום שמיני. ביולי 2014 נבחרת הגברים השתתפה לראשונה באליפות העולם בדנוור, בקולורדו שבארצות הברית. נבחרת ישראל זכתה במדליית זהב באליפות אירופה בלקרוס באולם (Box lacrosse) שנערכה בפינלנד ביולי 2017 לאחר ניצחון במשחק הגמר על נבחרת צ'כיה (7–8).

נבחרת הנשים של ישראל בלקרוס השתתפה לראשונה בגביע העולם לנשים בלקרוס שנערך באונטריו שבקנדה ביולי 2013 וסיימה את הטורניר במקום שמיני. הישג בולט של נבחרת הנשים היה מקום שני באליפות אירופה לנשים בקיץ 2019.

== מדיניות השבת ==
לאיגוד הלקרוס יש עמדה עקבית של אי קיום משחקים במהלך השבת.<ref name="Toronto Star"></ref> האיגוד פרסם הצהרה שבה נאמר: "כספורט חדש לישראל זה הכרחי.. אנחנו לא יכולים להתעלם מהאחוז הגדול של הספורטאים, המאמנים ואנשי האיגוד שייעלבו אם נעלה על המגרש בשבת". הארגון הצהיר כי המדיניות היא סוגיית זהות לאומית, לא סוגיה דתית.

== ראו גם ==
* נבחרת ישראל בלקרוס
* אליפות העולם בלקרוס 2018

== קישורים חיצוניים ==

== הערות שוליים ==

קטגוריה:לקרוס
קטגוריה:ישראל: ענפי ספורט
אקדמיית מסריק

אקדמיית מסריק (בהונגרית: Masaryk Akadémia), או בשמה הרשמי: האגודה ההונגרית למדע, ספרות ואמנות של צ'כוסלובקיה (בהונגרית: Csehszlovákiai Magyar Tudományos, Irodalmi és Művészeti Társaság; בקיצור CSMTIMT), היה מוסד מדעי ותרבותי בצ'כוסלובקיה בין שתי מלחמות העולם.

== רקע ==
האקדמיה פעלה בין 1931 לבין 1945, עם המטה שלה בברטיסלאבה. בשנת 1930, הנשיא טומאש מסריק תמך בהקמת חברה הונגרית מדעית ואמנותית בתרומה של מיליון כתרים. האספה הכללית המייסדת שלה נערכה ב-8 בנובמבר 1931. היו לה שלוש מחלקות: מדעית, ספרותית ואמנותית.

רוב חבריה היו שייכים לזרם האמנותי האקטיביסטי, ולכן החברה נקלעה לאש הצולבת של ויכוחים פוליטיים מלכתחילה.<ref>Eugen Holly is foglalkozott az alapítás körüli ellentmondásokkal a Grenzbote lapban (Lapszemle 1931. november 24.)</ref> אקדמיית מסריק רצתה למלא את התפקיד של האקדמיה ההונגרית למדעים בסלובקיה, אבל זה לא עמד בציפיות. רוב חברי המחלקה המדעית לא היו בעלי כישורים מדעיים נאותים. ניתן לומר שהפעילות הספרותית והאמנותית הייתה משמעותית יותר: ארגון תערוכות אמנות, תמיכה כספית בסופרים ובאמנים, הוצאת פרסומים.

לאקדמיה היו שני כתבי העת של שהוצאו לאור על ידי המחלקה לאמנויות יפות:
* המשקיף ההונגרי (Magyar Figyelő; 1935–1933)
* פורום (Forum; 1938–1933)

לאחר בוררות וינה הראשונה (1938), חלק קטן מחבריה נותר בשטחי חבל סלובקיה. ניהול המוסד הועבר לוועדת ניהול, שהאישיות המרכזית בה הייתה נורברט דוקה זויומי. לאחר הכרזת הרפובליקה הסלובקית הראשונה ב-1939, שהייתה גרורה של גרמניה הנאצית, האקדמיה הושמה תחת פיקוח קפדני ונציב ממשלתי מונה להוביל אותה. בתקופה זו האקדמיה לא יכלה עוד לבצע פעילות בפועל. לאחר מלחמת העולם השנייה פיזרה אותה "המועצה הלאומית הסלובקית" ורכושה הוחרם.

== מנהיגות ==
* גאבור אורבן (נשיא 1931–1936)
* אלמר באלוג (נשיא 1936–1938)
* פרדיננד סרני (מזכיר כללי 1931–1936)
* נורברט זויומי דוקה (מזכיר כללי 1936–1945).

== קישורים חיצוניים==
* דיולה פופיי 1973: [http://library.hungaricana.hu/hu/view/SOMORJA_Csehszlovakiai_magy_tud_irodalmi_muv_tars/?pg=0&layout=s החברה ההונגרית למדע, ספרות ואמנות של צ'כוסלובקיה.]
* [http://adatbank.sk/lexikon/csehszlovakiai-magyar-tudomanyos-irodalmi-es-muveszeti-tarsasag/ לקסיקון ההונגרים של (צ'כו)סלובקיה מאז הקמת צ'כוסלובקיה ועד היום]
== הערות שוליים ==

קטגוריה:אגודות מדעיות
קטגוריה:צ'כוסלובקיה: היסטוריה
קטגוריה:סלובקיה: ארגונים
לרן (כדורגל)

מועדון הכדורגל לרן (באנגלית: Larne Football Club) הוא מועדון כדורגל מהעיר לרן שבצפון אירלנד, המשחק בליגת העל הצפון אירית.

==היסטוריה==
המועדון נוסד ב-1889, והחל את פעילותו בצורה מסודרת ב-1923. מאז נעה הקבוצה בין הליגות, ואף זכתה במספר תארים מקומיים. בתום עונת 2007/2008, לאחר שלא עמדה בקריטריונים להישארות בליגה הבכירה, נשרה הקבוצה לליגת המשנה ושבה לליגת העל רק לקראת עונת 2019/2020. בעונת 2022/2023 זכתה הקבוצה באליפות לראשונה בתולדותיה ולאחר ארבע עונות בלבד בליגה הבכירה, כשהיא מסיימת את העונה עם 83 נקודות ליגה, 6 נקודות יותר מלינפילד, שזכתה בארבע אליפויות רצופות קודם לכן.<ref></ref>

בעונת 2021/2022 התמודדה הקבוצה לראשונה במפעל אירופי, עברה את באלה טאון ואורהוס גימנסטיקפוינין<ref></ref> בשני הסיבובים הראשונים של הקונפרנס ליג והודחה בסיבוב השלישי על ידי פאסוס די פריירה.<ref></ref> בעונת 2022/2023 בקונפרנס ליג הודחה כבר בסיבוב הראשון על ידי סנט ג'וזף מגיברלטר. לאחר שזכתה באליפות, התמודדה הקבוצה בעונת 2023/2024 בליגת האלופות, אך הודחה בסיבוב הראשון על ידי ה.י.ק. הלסינקי,<ref></ref> נשרה לקונפרנס ליג והודחה על ידי בלקני.

==תארים==
* אליפות צפון אירלנד (2): 2022/2023, 2023/24

== קישורים חיצוניים ==
* 

==הערות שוליים==

קטגוריה:קבוצות כדורגל צפון-איריות
קטגוריה:קבוצות כדורגל שהוקמו ב-1889